Kui on soov seda teemat edasi lüpsta, siis oleks võinud ajakirjanik vähemalt huvi tunda, mis põhiõigusi on juristi arvates kahjustatud. Mina  mingite põhiõiguste kahjustamist ei tähelda, kuid ma ei ole ka jurist. Mis sõnavabadusse puutub, siis seda ei saa tööandja piirata. Küll saab ta aga seada töötaja valiku ette - kas lõpetad ettevõttest kirjutamise või lõpetame töölepingu. Kui tööandja hinnangul, isegi kui see ei ole kõige valgustatum, kahjustab blogi ja selle jätkuv avaldamine ettevõtte huvisid või mõjub negatiivselt töökeskkonnale, siis on tööandjal õigus töösuhe lõpetada.